
EDITORYAL 


Ihimugso ang demokratikong kusog 
ug panaghiusa sa masang mamumuo 


ili malimud o malilong ang kamatuuran nga kulang kaayo ang suhulan (o ang ginasulti ni Marx nga pangi- 


sa milyun-milyong mamumuo, yanong empleyado, ug masang anakpa-”7 nahanglan para ipatunhay ang kau- 
wis, ilabina atubangan sa paspas nga pagsaka sa presyo sa pagkaon,” galingon ug hut-ong). Kini adunay 
petrolyo ug uban pang batakang mga panginahanglan sa katawhan. Kini ang lain-laing sukdanan, lakip ang 
hinungdan kung nganong wala'g too ang sugyot balaudnon, sa senado, sa Ka- "poverty threshold" (ganghaan sa 


mara o sa mga ahensya sa reaksyunaryong burukrasya, aron patas-an ang kakabus) nga ginatakda sa reak- 
suhulan o uban pang lakang para pahupayon ang grabeng kalisud. Maayong 757 syunaryong estado sa labing ubos 
butang nga daghan ang nagpadayag og pagsuporta sa kaayuhan sa mga ma- nga ang-ang nga P8,500 kada bulan 
mumuo ug masang anakpawis, apan ang labing mahinungdanong ipalanog ug (o P283 kada adlaw). Layo usab 
mapaminawan, mao ang mismong tingog sa nagkahiusang mamumuo, kung kaayo kini sa  kapinkun-kulang 
unsa ang ilang kinahanglan ug gipakigbisugan. P33,000 kada bulan (o P1,100 kada 


adlaw) nga gibanabanang "family- 
Lakip sa mga tataw nga sugyot living wage" sa grupong Ibon, nga 
balaudnon mao ang P150 across- NG \ / gikwenta ang inadlaw nga gasto sa 
/ 
k i . 
p . 


the-board wage increase nga usa ka pamilya nga may lima ka 


gipasang-at sa Senado ug gi- myembro. 
dala ni Senate Pres. Juan Mi- Asaman sa gipresentang 
guel Zubiri, ang gisumite sa sugyot nga dugangan ang 
kongreso nga sugyot suhulan sa mga mamumuo 
balaodnon nga itakda magdala og gamay o maka- 
sa P750 ang minimum huluganong ang-ang sa ka- 
nga inadlawan, kadu- hamugaway sa inadlaw-ad- 
ngan ang sugyot nga law nga pag-antus sa mga 
ibasura ang "wage re- mamumuo ug masang 
gionalization" ug ibalik anakpawis. Angayan la- 
ang sistema sa nasud- mang nga hinumduman 
nong minimum na suhu- nga unsamang makab- 
lan. Kadungan niini ot nga dugang-suhulan 
ang lain-laing mga ihimugso dili sa pag- 
sugyot para patas- kamaloloy-on sa 
an ang minimum nga mga pulitiko, 
inadlawan 0g P75 hang- apan sa kusog ug 
tud P220 nga gipahayag sa panaghiusa sa 
mga regional wage board. masang mamumuo. 
Kining tanan salamin la- Kung isalig lamang kini 
mang sa nagkalain-laing gi- sa mga mamumuo ug 
lay-on sa pagbanabana sa tinu- masang anakpawis sa 
od nga bili sa kusog-pamuo senado o kongreso 
sa mga mamumuo, o sa “ nga kontrolado 
bili sa mga pangina- sa mga burukrata- 
hanglan niya para sa kau- kapitalista, mas lag- 
galingon ug sa iyang pamilya mit nga labaw lamang pa- 


? 


himuslan ang mga mamumuo, ug 
pagagamiton ang unsamang ihatag 
nga umento aron siaksiakon ug pa- 
hilumon sila. 

Sa batakan, sukwahi sa interes 
sa dagkung kapitalista ug sa maki- 
kapitalistang estado ang singgit sa 
mga mamumuo ug ordinaryong 
empleyado alang sa dugang suhu- 
lan. Ang matag pisong usbaw sa 
suhulan nga maangkon sa mamu- 
muo, pagkibhang sa ganansya nga 
ginabulsa sa kapitalista. Ang bara- 
tong kusog-pamuo sa Pilipinas ang 
usa sa nag-unang ginagamit sa re- 
himeng Marcos nga pang-agni sa 
mga langyawng kapitalista nga ma- 
muhunan sa Pilipinas ug kawkawon 
ang bahandi sa nasud. Ang pakig- 
bisog alang sa dugang suhulan 
anaa sa kasingkasing sa makihut- 
ong nga panagbangi sa mga mamu- 
muo ug kapitalista. Pagduso kini sa 
mas dakung bahin sa kantidad nga 
gimugna sa mga mamumuo sa 
inadlaw-adlaw nga pagpaabang ni- 
la sa ilang kusog-pamuo sa kapita- 
lista. 

Gipakaylap sa mga kapitalista 
ug burges nga ekonomista ang lain- 
laing mini ug hiwi nga rason batok 
sa umento sa suhulan aron pahuya- 
ngon ang kabubut-on sa mga ma- 
mumuo nga mosukol. Ginapagawas 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 

nga ang pagsaka sa suhulan mama- 
himong hinungdan sa pagsaka sa 
presyo, bisan og ang pagkahakog sa 
mga kapitalista nga magbulsa og 
mas dakung ganansya ang tinuod 
nga hinungdan sa pagsaka sa pre- 
syo sa mga palaliton. Ginagamit 
usab sa dagkung kapitalista ang ra- 
son nga malugi ang gagmayng ne- 
gosyo kung patas-an ang suhulan, 
aron ilimud ang tataw nga kama- 
tuuran nga higanteng ganansya ang 
ginahakop sa mga bilyunaryong 
dagkung kapitalista kakunsaba ang 
langyawng kapital. 

Nakasandig sa kakusog ug de- 
terminasyon sa hut-ong mamumuo 
nga ipakigbisog ang ilang interes ug 
katungod, kung aduna silay maang- 
kon nga umento sa suhulan ug kung 
kini mahimong makahuluganon o 
pangpalukmay lamang. Gipamatud- 
an na sa kasaysayan nga mas daku 
ang makab-ot nila kung ilang mapa- 
kita ang panaghiusa sa hiniusang 
pagbangon ug militanteng pagdagsa 
sa kadalanan sa napuloan o gatusan 
ka libong mamumuo, kaysa kung lu- 
gak ang ilang han-ay, bulag-bulag 
ug nagkalainlain ang tingog. 

Angayang adunay nagkahiusang 
baruganan ug singgit ang masang 
mamumuo alang sa umento sa su- 
hulan, aron matibuok ang ilang soli- 

dong han-ay sa pakiglantugi sa es- 
tado ug mga kapitalista. Maayo nga 
maghugpong ang lain-laing mga or- 
ganisasyon sa han-ay sa mga ma- 
mumuo sa kantidad sa umento sa 
suhulan nga kaya ug andam nilang 
pakigbisugan. Apan dili kini igo. La- 
baw niini, kinahanglang pahugton 
ang panaghiusa sa mismong mga 
mamumuo pinaagi sa pagpalambo 
sa demokrasya sa ilang han-ay, 
aron tigumon ang ilang mga panag- 
hap, patas-on ang ilang kaandamon 
ug pagbuut nga hiniusang mosukol, 
ug subay dinhi, hugpungon sila sa 
nagkahiusang panawagan. Kung dili 
mahimugso ang lapad nga panag- 
hiusa sa mga mamumuo, lagmit ku- 
langon sa hangin ang ilang pagsu- 
kol. 

Kinahanglang pakusgon ang de- 
mokrasya sa han-ay sa masang ma- 
mumuo pinaagi sa kusganon pang 
pagpalig-on o pagtukod sa ilang 
mga unyon ug lain-laing organisa- 
syon sa mga pabrika, buhatan ug 
mga komunidad. Kinahanglang ipa- 
tuman ang walay kakapoy nga kali- 
hukang propaganda, pang-eduka- 
syon ug pangkultura. Kinahanglang 
makapila ka pilo nga padaghanon 
ug padak-on ang ginalunsad nga la- 
pad nga mga asembliya ug konsul- 
tasyon aron magsilbing daluyan sa 
reklamo ug pangayo sa mga mamu- 
muo ug sa ilang mga pamilya, bisan 
sa eskwelahan aron patas-on ang 
ilang kahibalo ug makihut-ong nga 
kahimatngon isip mga mamumuo, 
ug magsilbing pamaagi aron tuku- 
ron ang kolektibong paghukum nga 
mosukol. 

Ang ingon niining demokrasya 
sa han-ay sa mga mamumuo ang 
yawe aron ihimugso ang militan- 
sya ug kadasig sa hut-ong mamu- 
muo nga ipakigbisog ang umento 
sa suhulan nga angay kanila. Usa 
usab kini sa mamahimong nag-u- 
nang paktor sa kumprehensibong 
pagpakusog sa rebolusyonaryong 
kalihukan sa mamumuo, kadungan 
ang pagsukol sa katawhan sa im- 
peryalismo, pyudalismo ug buruk- 
rata-kapitalismo, ug pag-abante 
sa nasudnon-demokratikong kali- 
hukan. [2o] 

Daw pang-ulipon nga suhulan 
ug nagkadakung kita 


TG sa duha ka dekada gikan 1999, misaka og 946% 
ang netong kita sa 1,000 ka pinakadagkung kumpanya 
sa Pilipinas. Sa pikas bahin, misaka lamang og 140% gikan 
P224 ngadto sa P537 niining panahon ang daw pang- 
ulipon nga suhulan sa mga mamumuo sa National 
Capital Region, ang pinakataas nga minimum sa ti- 
buok nasud. Miubos og gamay ang netong kita 
niadtong 2020 dihang gipatuman ang pinakaba- 
ngis ug usa sa pinakadugay nga lockdown sa tibuok 
kalibutan. Apan niadtong 2021, wala lang nabalik, 
nalabwan pa sa maong mga kumpanya ang P1.455 
bilyong kita niadtong 2019 ngadto sa P1.817 bilyon. 


Taliwala niini, nalansang sa 
P537 ang minimum sa usa ka ma- 
mumuo sa nasudnong kabisera. 
Kung ikibhang ang tanang rekisito 
(SSS, PhilHealth, Pag-ibig), dili 
moabot sa P500 ang iyang mada- 
wat. Niadtong 2022, mitaas og ga- 
may ang suhulan sa NCR og P33 
ngadto sa P570. Ingonman, gikaon 
lamang kini sa pagsaka sa tantos sa 
implasyon. Niadtong 2022, anaa sa 
P495 lamang ang tinuod nga bili sa 
suhulan. 

Pagka 2023, labaw pang giwa- 
rawara sa dagkung burgesya ang 
nagkadakung kita sa ilang mga 
kumpanya samtang nalansang pa 
gihapon ang suhulan. Kakoro sila sa 
estado sa gipanghinambog niining 
6.4% nga gross domestic product, 
ug paghibalik sa ekonomiya sa Pili- 
pinas sa padron sa “taas nga pag- 
uswag.” 

Nanguna dinhi ang San Miguel 
Corporation ni Ramon Ang, nga 
nanghinambog nga misaka ang ne- 
tong kita niini og 2796 ngadto sa 
P17.7 bilyon gikan Enero hangtud 
Marso. Kini samtang mitaas og 9% 
ang rebenyu sa mga kumpanya ila- 
lum niiini ngadto sa P346.7 bilyon. 
Ang maong kita naggikan nag-una 
sa mga plantang nagamanupaktura 
og pagkaon ug ilimnon, singil sa toll 
ug Petron. Labaw niini, gidahum ni 
Ang nga labaw pang motaas ang ki- 
ta sa iyang mga kumpanya sa mosu- 
nod nga mga bulan. 

Gitaho usab sa mga kumpanya 

sa pamilyang 
Zobel-Ayala 
nga  misaka 
ang kita niini 
og 31% ngadto 
sa P10.2 bilyon niini usab nga pana- 
hon. Lakip sa mga kumpanyang mi- 
kabo og kita ang Bank of the Philip- 
pine Islands, Ayala Land Inc. ug 
Globe Telecom. 

Samtang, nagtaho og 33% pag- 
taas sa kita og hangtud P17.3 bilyon 
ang SM Investments sa pamilyang 
Sy. Gipanag-iyahan sa mga Sy ang 
mga kumpanyang notoryus sa pag- 
empleyo sa mga mamumuong walay 
kapilian kundili magtrabaho isip 
kontraktwal nga nagadawat sa dili 
makabuhi nga suhulan ug minimal 
mga benepisyo, kung aduna man. 

Kadungan sa pagburot sa kita 
sa mga kumpanya ang pagdaku sa 
personal nga bahandi sa pinakada- 
kung kumprador. Nagdawat og 
hangtud P2.6 milyon kada bulan ang 
pinakataas nga upisyal sa maong 
mga kumpanya, kapinkun-kulang 
325 ka pilo nga mas daku sa binulan 
nga kita sa mga sinuhulang mamu- 
muo. Sa mga tuig 2020-2022, mida- 
ku og P1 bilyon ang bahandi sa lima 
ka pinakadakung burgesya-kumpra- 
dor. 

Matud sa Ibon Foundation, ang 
gisugyot nga P150 across the board 
nga dugang suhulan sa inadlawan 
katugbang lamang sa 12%-14% sa 
kita sa pinakadaku, midyum ug gag- 
mayng mga kumpanya, bisan isubay 


kini sa relatibong mas ubos nga ne- 
tong kita niadtong 2020. Kini nga 
mga empresa naga-empleyo sa pi- 
nakadaghang sinuhulang mamu- 
muo (88%), kumpara sa gagmay 
(micro) nga negosyo. Sukwahi sa 
rason sa mga kapitalista, ang dag- 
kung empresa ang naga-empleyo sa 
pinakadaghang sinuhulang mamu- 
muo (49.3%), samtang 12% lamang 
ang giempleyo sa mga negosyong 
micro nga manginahanglan og sub- 
sidyo gikan sa gubyerno. 

Kung itakda usab sa P750 ang 
inadlawang nasudnong minimum, 
maapektuhan ang 59% sa kinati- 
buk-ang netong kita sa tanang mga 
establisyemento, subay sa ubos 
nga kita niini niadtong 2020. Mita- 
as na og 221% niadtong 2021 ang 
maong kita ug padayon nga nagka- 
daku karong 2023. Labing ubos ang 
epekto sa pag-usbaw sa nasudnong 
minimum sa dagkung kumpanya 
(36% lamang sa ilang kita). 

Matud sa Ibon, unsa mang ipa- 
tuman nga dugang-suhulan adunay 
“second order effect” o sekundar- 
yong epekto kung asa pagagastu- 
hon sa mga mamumuo ang dugang 
nga suhulan sa pagkaon ug mga 
serbisyong tinubdan sa panginabu- 
hian sa daghang impormal ug agri- 
kultural nga sektor. [29] 

Labing ubos ang suhulan sa katawhang Moro 


O tibuok nasud, ubos kaayo ang suhulan sa mga mamumuo nga mayorya 
mga Moro sa Bangsamoro Autonomous Region Muslim Mindanao 


(BARMM). Sa ulahing regulasyon, anaa sa P306 hangtud P341 lamang ang 
ilang gakadawat. Sa Cotabato City ang may labing taas nga 
suhulan, kung asa P316 ang gakadawat sa mga mamumuo 
sa agrikultura ug P341 sa industriya ug serbisyo. Sagad, 
anaa sa P306 lamang ang suhulan sa mamumuo sa agrikultu- 
ra samtang P316 ang sa mamumuo nga wala agrikultura. 


Human ang tanang kibhang, 
anaa sa P227 kada adlaw o P5,550 
lamang kada bulan ang maangkon 
sa usa ka mamumuo. Layo kaayo kini 
sa makabuhi nga suhulan sa rehiyon 
nga P1,947/adlaw niadtong Abril, 
na pinakataas sa tibuok nasud. 

Ulahing nagpatuman ang De- 
partment of Labor and Employment 
og dugang-suhulan sa rehiyon niad- 
tong Hulyo 2022 kung asa limos nga 
P16 kada adlaw ang gihatag sa mga 
mamumuo. (Ang pinakataas niining 
panahon mao ang P50 nga usbaw sa 
ubang rehiyon.) 

Subay sa estadistika sa estado, 
73% sa populasyong may edad 15 
pataas sa BARMM (3.02 milyon) ang 
gilakip sa pwersa sa pamuo. Dakung 
bahin sa sweldadong mga mamumuo 
dinhi anaa sa komersyal nga planta- 
syon ug pangisdaan. Mas sagad, na- 


gadawat sila og mas ubos pa 
sa minimum. Sa datos niadtong 
Enero, gibutang usab sa ubos nga 
3.2% ang tantos sa disempleyo sa 
rehiyon samtang 10.4% ang tan- 
tos sa kulang sa trabaho. 

Wala nabati sa katawhang Moro 
ang gipanghinambog nga 6.61% 
niadtong 2022 ug 7.5% niadtong 
2021 nga pag-uswag sa gross regio- 
nal domestic product (GRDP). 

Grabeng gipaantus ang kataw- 
hang Moro sa pagsaka sa tantos sa 
implasyon, ilabina sa pagkaon. Mas 
taas sa nasudnong abereyds sa 
implasyon sa pagkaon ang tantos 
niini sa Tawi-tawi, Basilan ug Sulu. 
Nagpabilin usab nga taas ang pre- 
syo sa batakang mga serbisyo. Gani, 
ang BARMM ang adunay pinakada- 
kung pagtiurok sa kita sa hisguta- 
nan sa tinuod nga bili sa suhulan sa 


Malukpanong pagpanangtang sa Wyeth Philippines, 
gipakigbisugan 


NAGHAON OG NOTICE of Strike (NOS) ang Wyeth Philippines Progres- 
sive Workers Union sa upisina sa National Conciliation and Mediation 
Board 4-A niadtong Mayo 20. Magwelga ang mga mamumuo aron iduso 
ang kapitalista sa Wyeth-Nestle nga ibalik sa trabaho ang 145 ka mamu- 
muong gitangtang sa pabrika sa Canlubang, Laguna. Niadtong Marso pa 
nabutyag ang plano sa kumpanya nga tangtangon ang mga mamumuo. 

Sa taho sa unyon, kalit na lang nga wala gipasulod sa trabaho niad- 
tong Mayo 18 ang 10 ka upisyal sa unyon uban ang lider niini, 14 ka su- 
perbisor ug usa ka maneyder ug uban pang empleyado sa kumpanya. Gi- 
himong rason sa kapitalista sa malukpanong pagpanangtang ang "pag- 
daginot, automation ug konsolidsayon sa mga linya sa produksyon." 

Wala nalugi ang Wyeth-Nestle, gani, niadtong 2021 mikabat sa kapin 
P5.8 bilyon ang kita niini ug mikubra og netong kita nga kapin P2.7 bilyon. 

Ayha niini, magkasunod nga aktibidad ang gilunsad sa mga mamu- 
muo aron suklan ang planong pagpanangtang. Niadtong Mayo 16, gi- 
lunsad sa unyon ang usa ka programa human sa ilang shift gawas sa 
pabrika. Gilunsad usab sa mga mamumuo gikan Mayo 10 hangtud Mayo 
12 ang magkasunod nga mga panagtigum. 


milabayng 34 ka tuig. 

Gikan 1989, mihagba og 52% 
ang tinuod nga bili sa suhulan sa 
rehiyon tungod sa kataas sa impla- 
syon ug kahinay sa pagpasaka sa 
sugyot. Matud sa Ibon, mangina- 
hanglan og minimum nga dugang 
nga P370 ang suhulan sa mamu- 
muong Moro aron mabawi ang na- 
kibhang nga balor sa ilang suhulan 
tungod sa implasyon. 

Sunod sa BARMM, pinakaubos 
ang minimum nga suhulan sa mga 
mamumuo sa Region IV-B o Mima- 
ropa (P329-P355), Region IX o 
Zamboanga Peninsula (P338-P351) 
ug Region III (P344-P460). 

Napalansang sa mga kapitalis- 
ta sa pinakaubos ang minimum nga 
suhulan sa BARMM pinaagi sa Wa- 
ge Rationalization Act. Sa kasam- 
tangan, adunay 16 ka rehiyunal 
nga tripartite board nga nagatakda 
sa managlahing minimum ug du- 
gang nga suhulan sa nasud. Sa pa- 
pel, ginasubay nila ang dugang-su- 
hulan sa cost of living ug impla- 
syon. Ingonman, kanunay nagpa- 
tigbabaw dinhi ang interes sa mga 
kapitalista (nga mayor nga tingog 
sa maong mga board) aron ilan- 
sang ang suhulan ug ipabiling semi- 
ulipon ang mga mamumuo. 

Ginagamit kining ligal nga pa- 
maagi sa mga dagkung multinasyu- 
nal ug transnasyunal aron mag- 
pwesto sa ilang mga pabrika ug ne- 
gosyo sa mga rehiyong mas ubos 
ang minimum nga suhulan aron 
maghakop og mas dakung kita. Œ 

Pensyon sa AFP, pabug-ug sa katawhan 


D aw mga alimatok nga ginasupsup sa higanteng pasistang makinarya sa 
Armed Forces of the Philippines (AFP) ang pondo sa katawhan, dili lang 
para ipangpalit sa nagkadaghan ug nagkadakung mga armas ug kagamitan, 
kundili bisan ang pagbayad sa pensyon sa mga berdugong elemento human 


ang ilang "serbisyo." 


Sa miaging mga tuig, mikabat sa 
P160 bilyon ang gigahing badyet 
para sa pensyon sa mga retiradong 
sundalo ug uban pang "uniporma- 
dong ginsakpan" sa estado. Alang 
sa 2023, gikinahanglang magtagana 
ang Kongreso og P273 bilyon para 
sa 137,649 pensyunadong sundalo 
ug pulis. 

Wala ni bisan sentimo ang gina- 
tampo sa kinsaman sa burukrasyang 
militar, kombatant ug dili komba- 
tant, sa ilang pondong pangpen- 
syon. Tibuok kining ginakuha sa na- 
sudnong badyet. Lain pa dinhi ang 
alokasyon alang sa aktibong mga 
elemento nga nagakaon usab sa pi- 
nakadakung bahin sa badyet sa De- 
partment of National Defense. Suk- 
wahi ang maong pamaagi sa pagkib- 
hang sa suhulan ug sweldo sa pang- 
publiko ug pribadong empleyado isip 
"kontribusyon" sa Government 
Service Insurance System (GSIS) ug 
Social Security System (SSS). 

Walay kaltas nga buhis ang 
pensyon sa mga sundalo. Magsugod 
ang ilang pagdawat niini sa edad 
56, o siyam ka tuig nga mas sayo sa 
edad sa pagretiro sa laing empleya- 
do. Mas taas usab og usa ka ranggo 
ang gakadawat nga pensyon sa 
usa ka retiradong sundalo. Gina- 
tukmod niini ang paglumbaay 
sa promosyon ug pag-unha- 
nay sa pwesto sa mga may 
ranggo, ilabina sa mga he- 
neral. 


Dakung usik sa nasud- 
nong badyet 

Miburot sa makapila ka 
pilo ang panginahanglang pen- 
syon human gidoble sa mila- 
bayng rehimeng Duterte ang 
base pay sa militar ug pulis 
isip suhol sa ilang kamatinud- 
anon. Midugang sa galastuhon 

ang liboan ka bag-ong sundalo nga 
mitibuok sa gitukod nga mga batal- 
yong pangkombat, pang-artileri ug 
uban pa nga narekrut ni Duterte sa 
saad nga taas nga sweldo, espesyal 
nga mga pribilehiyo ug pensyon. 

Sa kasamtangan, ang pina- 
kaubos nga upisyal (2nd Lt.) naga- 
dawat og netong sweldo nga 
P43,829 kada bulan. Layong mas 
ubos ang netong sweldo sa bag-ong 
nars nga P30,742.27, human gikib- 
hang ang rekisitong kontribusyon sa 
GSIS, PhilHealth ug Pag-ibig. La- 
yong mas ubos usab ang net pay sa 
usa ka magtutudlo nga anaa sa 
P23,465.50. Mas taas pa ang swel- 
dong P29,668 sa bag-ong rekrut nga 
sundalo nga nagbansay lamang sa 
unum ka bulan. (Kung hunahunaon, 
mas makalolooy ang suhol sa usa ka 
mamumuo nga sagad mokabat la- 
mang og P8,902 kada bulan.) 

Aminado ang mga upisyal sa 
reaksyunaryong estado nga ang 
nagkadakung pondong pensyon sa 
AFP dili kayang sustentohan sa lahu- 
tay. Sa usa ka pagtuon sa GSIS, ma- 
nginahanglan og P9.6 trilyong pondo 
o P800 bilyon kada tuig sa mosunod 


nga 20 ka tuig aron pondohan ang 
nagkadakung gikinahanglang pen- 
syon sa militar ug uban pang uni- 
pormadong personel. Matud sa De- 
partment of Finance, gikinahanglan 
sa estado nga mangutang og du- 
gang P3.43 trilyon hangtud 2030 o 
dugang 25% sa kasamtangang lebel 
para dinhi. 

Sugyot sa ahensya, kibhangan 
og 5% hangtud 9% ang sweldo sa 
mga sundalo, pulis, coast guard, gin- 
sakpan sa mga prisohan ug eskwela- 
han sa pulis aron pondohan ang kau- 
galingon nilang pensyon. (Ginakib- 
hangan sa GSIS og halos 10% kada 
bulan ang gross pay sa ubang emple- 
yado, samtang halos 5% usab ang gi- 
nakibhang sa SSS sa nagsuhulan og 
mas ubos pa sa minimum.) 

Sugyot usab sa ahensya nga 
tangtangon ang awtomatikong 
pagsaka sa usa ka ranggo sa mga 
nagretiro ug ipataas og usa ka tuig 
ang edad sa pagretiro. Langkuban 
niini ang tanang aktibo ug mosulu- 
ray nga unipormadong elemento. 

Sa kasamtangan, P40,000 ka- 
da bulan ang pensyon sa pinakau- 
bos nga ranggo sa sundalo. Tulo ka 
pilo nga mas daku sa P13,600 nga 
binulang pensyon sa usa ka emple- 
yado sa gubyerno ug siyam ka be- 
ses nga mas daku sa ginadawat sa 
usa ka mamumuo nga P4,528 
lamang. 

Hulgang paghuramentado ang 
misugat sa sugyot nga reporma sa 
pondong pensyon sa militar. Nag- 
una sa pagsupak dinhi ang mga re- 
tiradong heneral nga dili langkub 
sa sugyot. Imbes nga motampo, 
nagsugyot pa silang patas-an ang 

ilang mga pensyon gikan 85% 
ngadto sa 90% sa base pay. 
Wala pay labot dinhi ang gina- 
tantya nga sweldo sa nagreti- 
rong mga heneral ilalum sa sis- 
temang “pasalubong” ug mga 
hiwi nga kontratang militar 
nga naangkon sa ilang mga 


pribadong kumpanya ug 
kontroladong mga sindika- 
tong kriminal. [a6] 

Pagguba sa panginabuhian ug kinaiyahan 
sa ngalan sa "renewable energy" sa Ilocos 


N abalaka kaayo ang demokratiko ug rebolusyonaryong mga pwersa sa 
mga prubinsya sa Ilocos ug La Union sa pagkuyanap ug padayon nga 
pagsulod sa mga langyawng kumpanyang namuhunan sa lain-laing proyektong 
pang-enerhiyang "renewable.” Sa kasamtangan, nag-opereyt sa rehiyon ang 
siyam ka planta sa wind (hangin), solar (adlaw) ug hydropower (tubig). Du- 
gang dinhi ang 13 ka naaprubahan ug gipalambo nga susamang mga proyekto. 
Pito sa nagaandar ug walo sa ginatukod ang makita sa Ilocos Norte. Duha pa 


ka proyektong windpower sa prubinsya ang anaa sa ang-ang aplikasyon. 


Ang enerhiyang renewable mao 
ang kuryenteng naggikan sa mga dili 
mahurot nga rekurso sa kinaiyahan, 
lakip ang adlaw, hangin, tubig, init sa 
kadagatan ug init nga naggikan sa 
ilalum sa yuta (geothermal). Gawas 
sa dili mahurot, ang renewable 
energy mas limpyo kumpara sa mga 
rekursong enerhiya gikan sa fossil 
fuels (karbon o coal, petrolyo, ug na- 
tural gas) nga malukpanong nagagu- 
ba sa kinaiyahan ug hinungdan sa 
pag-init sa planeta (global warming). 

Bisan ginasulting "limpyo" ang 
mga enerhiyang renewable, maluk- 
panong pagguba usab sa kinaiyahan 
ug panginabuhian sa masa ang pag- 
tukod sa mga pasilidad alang dinhi. 
Usa sa mga proyektong renewable 
energy ang pagatukuron nga Ilocos 
Norte Solar and Wind Power Plant 
sa Burgos, Bangui, Pasuquin ug Vin- 
tar. Langkub niini ang 2,346 ektar- 
yang kabukiran ug kapatagan kung 
asa liboang minorya ug mag-uuma 
ang nanimuyo. 

Giilog sa proyekto ang yutang ka- 
bilin kung asa gitukod ang higanteng 
mga wind turbine ug tigumanan sa 
enerhiya. Aduna nay mga bahin sa la- 
sang nga giupaw, gipatag ug gi- 
butangan og lagpad nga kal- 
sada aron makaagi ang mga 
wind turbine, dagkung trak 
ug uban pang makinar- 
yang 537: pangkonstruk- 
syon. Sa inisyal nga ta- 
ho, aron matukod ang 
proyekto, mikabat sa 
2,984 ka kahoy ang gi- 
putol ug 5,145 pa ang 
giibot para ibalhin sa 
laing lugar. 

Ginabutang sa maong proyekto 
sa peligro ang kinabuhi ug pangina- 
buhian sa mga lumulupyo nga kanhi 
nang bulnerable sa pagdahili sa yu- 
ta. Ginaguba usab niini ang mga 
watershed ug natural nga daluyan 
sa mga tubig. 

Dili lamang sa kayutaan, paga- 
sakupon usab sa mga proyektong 
pang-enerhiyang renewable ang ka- 
dagatan sa rehiyon. Usa dinhi ang 
planong BuhaWind Energy Project 
sa kumpanyang Danish nga Copen- 
hagen Energy ug PetroGreen Energy 
sa pamilyang Yuchiengco nga mo- 
langkub sa bahandianong pangis- 
daanan sa lungsod sa Burgos, Ba- 
ngui ug Pagudpud. Pagailugon niini 
ang panginabuhian sa gatusan ka 
gagmayng mangingisda nga walay 
kapasidad nga managat lapaw sa 
pagatukuran sa mga windmill ug 
kable sa kuryente. 


Negosyong kontra-kinaiyahan 
Kasosyo sa mga langyawng 
kumpanya ang pinakadakung burge- 
sya-kumprador sa 
pagduso sa mga 
proyektong 
pang-enerhi- 
yang rene- 
Yn wable. Gi- 
pO sakyan nila 
ang pana- 
wagan alang 
sa mas limpyo 
nga produksyon 


sa enerhiya nga para signipikante 
untang makulangan ang paggamit 
sa makaguba ug “hugaw” nga ener- 
hiya.” Wala nila gibuhian ang ilang 
mga imbesment sa maong mga hu- 
gaw nga enerhiya, ug dugang la- 
mang ang mga proyekto sa rene- 
wable energy aron makahakop pa 
og dugang ganansya. 

Lakip dinhi ang pamilyang Aya- 
la, nga adunay dakung interes sa 
lokal nga subsidyaryo sa Shell, usa 
sa pinakadakung kumpanya sa fos- 
sil fuel sa kalibutan. Namuhunan 
usab sa mga proyektong renewable 
energy ang mga Aboitiz, Gokong- 
wei, ingonman silang Ramon Ang ug 
Manny Pangilinan nga adunay tag- 
sa-tagsa ka dagkung plantang coal, 
petrolyo ug natural gas. 

Sa Ilocos Norte, kakutsaba nila 
ang pamilyang Marcos, pinaagi sa 
gubernador sa prubinsya nga si 
Matthew Marcos-Manotoc, anak ni 
Sen. Imee Marcos. Ginabaligya ka- 
ron sa mga Marcos ang Ilocos Nor- 
te isip "renewable energy center" 
sa Southeast Asia aron agnihon ang 
bilyun-bilyong pisong pamuhunan 
sa dagkung kapitalista. 

Gikan dinhi, gihimong prayori- 
dad sa rehimeng Marcos ang pag- 
pamuhunan sa renewable energy. 
Sa gihikyad niining planong pang- 
kalambuan alang sa 2022-2028, gi- 
punting niini ang sektor sa enerhiya 
isip "yawe sa pagpalambo sa eko- 
nomiya.” Paspas niining gihatagan 
og kontrata ang 41 ka kumpanya sa 
unang unum ka bulan sa iyang ter- 
mino. 

Dugang dinhi, giamyendahan sa 
Department of Energy ang imple- 
menting Rules and Regulations sa 
Renewable Energy Act of 2008 
niadtong Nobyembre 2022 aron tu- 
gutan ang 100% nga langyawng pa- 
muhunan sa renewable energy. 
Kanhing limitado ang langyawng 
pagpanag-iya sa proyektong pang- 
enerhiya sa 40%, sigon sa konstitu- 
syong 1987. [as 

5 ka armadong aksyon sa Panay ug Kalinga 


Lin ka magkasunod nga armadong aksyon ang gilunsad sa Bagong Huk- 
bong Bayan (BHB) sa lain-laing bahin sa nasud gikan Mayo 2 hangtud 
Mayo 8 sa Panay ug Kalinga. Ang maong mga aksyon kabahin sa subsub nga 
paningkamot sa mga yunit sa BHB nga pursigidong suklan ug pakyason ang 
todong gyera sa kaaway batok sa masa ug rebolusyonaryong kalihukan. 


Una dinhi ang operasyong ha- 
rasment nga gilunsad sa usa ka yu- 
nit sa BHB-Southern Panay (Napo- 
leon Tumagtang Command) sa Ba- 
rangay Luyang, Sibalom, Antique 
kung asa giambus nila ang mga tro- 
pa sa AFP nga nagpundo sa CAA 
Detatsment untop alas-10 sa gabii 
niadtong Mayo 2. 

Niadtong Mayo 3, gisulong sa 
BHB-Kalinga (Lejo Cawilan Com- 
mand) ang nag-operasyong yunit 
sa 50th IBPA sa Sityo Agod, Bara- 
ngay Poswoy, Balbalan, Kalinga. 
Duha ang napatay sa han-ay sa 


bat, si Baliwag "Ka Bombo" 
Buccol, ang namartir sa maong 
operasyon. 

Gisundan kini sa aksyong puni- 
tibo sa BHB niadtong Mayo 5 batok 
sa Atrila Builders Inc sa Barangay 
Cabungaan, Leon, Iloilo, halos du- 
ha ka kilometro lamang ang gilay- 
on gikan sa usa ka detatsment sa 
CAA sa Barangay Maliao. Naparali- 
sa ang upat ka kagamitan lakip na 
ang backhoe, grader, trak ug pison 
nga gibanabanang mokabot og 
P900,000. Gisilutan ang maong 
kumpanya tungod sa patong-pa- 


ong walay tarong nga suhulan ug 
walay maayong kundisyon sa tra- 
baho. 

Niadtong Mayo 6, gipabusika- 
ran sa mga Pulang manggugubat 
ang tropa sa Philippine Army nga 
moresponde unta sa kumpanya ug 
maglunsad og operasyon batok sa 
BHB. Giambush sa BHB ang usa sa 
tulo ka van nga gisakyan sa mga 
sundalo gamit ang command-de- 
tonated explosive (CDEx). Natum- 
ba ug natikwang sa pangpang ang 
gisakyan sa mga sundalo. Tungod 
niini, napaatras ang tropa sa mi- 
litar ug wala na mipadayon sa 
ilang nakatakdang operasyon sa 
lugar. 

Pagka-ugma sa Mayo 8, gipa- 
buthan sa usa ka yunit sa BHB ang 
detatsment sa paramilitar sa Bara- 


kaaway. Usa ka Pulang manggugu- 


tong nga salaod sa mga mamumu- 


ngay Igcococ, Sibalom, Antique. ŒW 


Kadaut nga dala sa langyawng proyektong 
pang-enerhiya sa Bicol 


DAGKUNG MAGUN-UBONG PROYEKTONG pang-enerhiya ang na- 
katakdang tukuron sa Bicol. Duha dinhi ang planong eksplora- 
syong geothermal o enerhiyang naggikan sa init sa ilalum sa yuta 
nga pasiugdahan sa Premier Geoexcel Inc sa Camarines Norte ug 
Camarines Sur. Sa maong mga prubinsya usab planong tukuron 
ang "wind farm" sa Copenhagen Infrastructure New Markets 
Fund (CINMF). Ang maong mga proyekto ginabaligya isip alterna- 
tibong tinubdan sa kuryente o renewable energy apan wala gina- 
hisgutan ang malukpanong pagpangilog sa yuta ug kadaut nga 
ibunga niini sa kinaiyahan. 

Ang proyekto sa CINMF sa Bicol ang pinakadaku sa tulo ka 
proyektong kabahin sa pinakaunang kontrata sa renewable 
energy nga 100% gipanag-iyahan sa mga langyaw. Ang lain pang 
tulo nakatakdang tukuron sa Northern Samar, Pangasinan ug La 
Union. 

Mahimong kabahin sa maong mga proyekto ang konstruk- 
syon sa mga kalsada nga motagos ug moligis sa tunga sa kabu- 
kiran ug komunidad sa Camarines Norte ug Camarines Sur, nga 
siguradong magpakaylap sa pagputol sa mga kahoy ug pagkalot 
sa yuta. Gikabalak-an sa mga residente ang malukpanong pag- 
pangilog sa yuta, pagtugaw sa mga komunidad ug pagpalayas 
sa mga residente gikan sa ilang mga panimalay ug panginabuhi- 
an. 

Sama sa uban pang mga geothermal ug susamang proyekto, 
magmugna og magun-ubong "waste materials" o basura sama sa 
lapok nga mohilo sa mga katubigan sa lugar sa proyekto. 

Mga kasong pulitikal, gibasura 


MAGKASUNOD NGA LIGAL nga kadau- 
gan ang nakab-ot sa mga aktibista ug 
bilanggong pulitikal sa milabayng pipila 
ka semana. 

Gibasura sa Bangued Regional Trial 
Court Branch 2 ang mga warrant of ar- 
rest nga gipagula batok sa giilang 
“Northern Luzon 7” niadtong Mayo 11. 
Matud niini, wala ginganlan ang pito ka 
mga “nakaluwas” sa ambus sa hukbong 
bayan niadtong Oktubre 2022 sa Sityo 
Kutop, Barangay Gacab, Malibcong, Ab- 
ra. 

Ang pito mao ang mga aktibista ug 
progresibong silang Jennifer Awingan, 
Sarah Abellon-Alikes, Stephen Tauli, 
Windel Bolinget, Lucia Lourdes Gime- 
nes, Nino Joseph Oconer, ug Florence 
Kang. 

Niadtong Mayo 12, gibasura sa korte 
sa Muntinlupa City ang ikaduhang kaso 
nga gipasang-at batok kang kanhing se- 
nador Leila de Lima. Miangkon niadtong 
2022 ang nag-unang saksi sa kaso nga si 
Rafael Ragos nga peke ang iyang mga 
alegasyon ug gipugos lamang siya nga 
mag-estorya batok kang De Lima. 


wusono PAGKASULTI 


71.5% 


sa "bag-ong namugnang 
O trabaho" niadtong Marso 
mga self-employed (2.3 
milyon), impormal (1.7 
milyon) ug empleyo isip mga 
katabang (372,000). 


2.7 milyon 
o PE 
ektarya sa humayan para sa N 


113 milyong Pilipino. 


Sa pikas bahin, adunay 10 ka Ng 


milyong ektaryang humayan sa | 
Thailand, nasud nga eksporter sa Ø 
bugas, alang sa 70 ka milyong 

katawhan dinhi. 


ang pagtaas sa credit 


s14 {1 VA card debt (personal 


nga pagpangutang). 


sa mga Pilipino ngadto sa P410 bilyon 
tungod sa pagsaka sa tantos sa implasyon 
ug gasto kuno human ang pandemya. 


6 ka semana 


nga pagalunsaron ang 
pagbansay-militar nga 
Kasangga sa mga 
sundalong Australia ug 
Pilipino gikan Mayo 15 
hangtud Hunyo 23. 

Kabahin kini sa lakang sa US aron 
pakusgon ang presensya niini ug mga 
kaalyadong nasud sa Asia. 


Pl bilyon 


igahin sa 
rehimen alang sa 
P2,000/sakong 


"biofertilizer", 


isip alternatiba kuno sa abonong urea 
nga anaa sa P1,100/sako sa karon. 
Gikabalak-ang usa na usab kini ka 
dakung scam. 


migranteng Pilipino ang 

b 1 3 nakarehistrong 
nagtrabaho niadtong 
2016 sa Sudan, 


Kapin katunga kanila ang na-stranded 
karon sa Egypt human miulbo ang 
gyerang sibil sa nasud. 


P250 milyon 


ang kinahanglan aron ayuhon ang 
maanomalyang Ungka flyover, 


usa ka kalsada sa Iloilo City nga naunlod 
mao nang gipasirado duha ka bulan 
human kini giablihan niadtong 2022. 


ka tuig 


nga anibersaryo sa Al 
Nakba (Ang Katalagman) 
niadtong Mayo 15, 


ang panghitabo kung asa kapin 800,000 ka 
Palestino ang bangis nga gipalayas sa 
ilang mga komunidad aron hatagag dalan ang 
pagtukod sa estadong Israel. 

Pagdagit ug tinuyong pagpatay sa 
mga sibilyan ug dili kombatant 


Te ka sibilyan ang nataho nga gipatay sa militar nga gi- 
pagawas nga mga manggugubat sa Bagong Hukbong Ba- 
yan (BHB) nga napatay sa pekeng mga engkwentro niining 
milabayng semana sa Visayas. Sila ang labing bag-o sa mga 
sibilyang tinuyo nga gipatay sa militar sa brutal nga pag-a- 
pas sa “estratehikong kadaugan” batok sa BHB. 

Sa Samar, hustisya ang singgit sa mga pamilya nilang 
Joel Balading Recare ug Oscar Alastoy, mga chainsaw helper 
nga gipatay sa pulis sa Sityo Ibaliw, Barangay Sangay, Pala- 
pag, Northern Samar niadtong Mayo 5. Dili mga myembro sa 
BHB ang duha, matud nila. Mga residente sila sa Barangay 
Capacujan ug anaa sa lugar para manginabuhi. Gipamatud- 
an kini bisan sa kapitan ug uban pang upisyal sa barangay. 
Grabe ang kaguul sa pamilya tungod kay kapin 24 oras pa 
ayha nadala sa mga pulis ang mga patayng lawas sa pune- 
rarya. 

Sa Bohol, usa ka bulan nga anaa sa kostudiya sa 47th IB 
ang aktibista ug organisador nga si Arthur Lucenario ayha 
gipagawas nga napatay sa usa ka “engkwentro” niadtong 
Mayo 12 sa Barangay Tabuan, Antequera. Gidagit si Lucena- 
rio niadtong kaadlawon sa Abril 14 sa lungsod sa San Miguel. 
Makita sa iyang patayng lawas ang grabeng tortyur nga na- 
hitabo kaniya. 

Samtang, gitaho kanhi lang sa rebolusyonaryong pwersa 
sa Bohol ang pagpatay sa militar kang Manuel Tinio (Ka Do- 
die), konsultant pangkalinaw sa National Democratic Front 
of the Philippines. Pito ka hugna nga gipusil si Tinio niadtong 
Abril 14 sa gabii samtang nagdrayb og motor sa utlanan sa 
San Miguel ug Ubay. Aron tabunan ang krimen, gitamnan og 
kalibre .45 ang biktima ug gisulting "misukol." 

Pag-aresto. Gidakop ug wala pa gipakita sa mga sundalo 
sa 94th IB ang mag-uumang si Allan Ramos sa Sityo Danga- 
lon, Hilamonan, Kabankalan City niadtong Mayo 11 sa hapon. 
Ginapagawas sa militar nga naaresto si Ramos human ang 
usa ka engkwentro tali nila ug sa yunit sa BHB. Ang tinuod, 
gipaulanan sa mga sundalo og bala ang pamilyang Ramos ay- 
ha siya gidagit. 

Samtang, nasuta sa mga grupong nangita sa mga desa- 
paresidong silang Dexter Capuyan ug Gene Roz Jamil de Je- 
sus nga pugos silang gipasakay sa duha ka sakyanan sa mga 
ahente sa Criminal Investigation and Detection Group. Ula- 
hing nakita ang duha niadtong Abril 28 sa Tanay, Rizal. 

Pagpamomba. Duha ka magkasunod nga insidente sa 
pagpamomba ug pagpang-istraping ang gilunsad sa 203rd 
IBde sa Oriental Mindoro niadtong Abril 29 ug Mayo 8. 

Unang gikanyon sa mga sundalo ang kabukiran sa utla- 
nan sa Roxas ug Mansalay niadtong Abril 29. Ang maong 
pagpanganyon kabahin sa test firing niini sa erya. Nabulabog 
niini ang 10,870 ka residente sa mga barangay sa lugar. 

Niadtong Mayo 8, gibulabog sa pagpamomba ug istraping 
ang Barangay Tawas, Bongabong ug Barangay Malo, Bansud. 
Gitarget sa bomba ug istraping ang mga payag ug sagingan 
sa mga residente. [as] 

CBA sa Paperland, gipalangan. Nagpiket ang 
mga mamumuo sa Paperland Inc, kumpanya sa 
Quezon City, atubangan sa ilang pabrika niadtong 
Mayo 16-17 aron ipadayag ang ilang pagkadisma- 
ya sa maneydsment sa padayon nga paglangan sa 
pakignegosasyon alang sa bag-ong Collective 
Bargaining Agreement (CBA). Niadtong Di- 
syembre 2022 pa dapat ang negosasyon aron his- 
gutan ang dugang-suhulan, seguridad sa pag-un- 
yon, panglawas ug kaluwasan ug uban pa. 


Umento sa suhulan sa Southern Tagalog, karon 
na. Subling nagpiket sa regional wage board sa 
Calabarzon sa Laguna ang lain-laing organisasyon 
sa mamumuo niadtong Mayo 10 aron iduso ang 
P750 nga dugang-suhulan sa rehiyon. Kabahin 
kini sa wala pa gihapon natubag nga petisyong gi- 
sumite niadtong Marso 27 sa Metal Workers Alli- 
ance of the Philippines (MWAP) ug Workers Ini- 
tiative for Wage Increase Alliance Southern Taga- 
log (WIN4WIN) alang sa dugang-suhulan. 


"ROTC games" sa AFP, gibatikos. Nagbarikada 
sa sulod sa University of the Philippines-Cebu 
ang mga estudyante niini niadtong Mayo 5 aron 
pugngan ang nakatakdang oryentasyon sa Armed 
Forces of the Philippines sa mga kadete sa Re- 
serve Officers Training Corps (ROTC.) Kalabot 
ang oryentasyon sa pagalunsaron nga ROTC ga- 
mes sa tibuok Visayas. Tungod niini, natukmod 
ang Commission on Higher Education ug AFP 
nga ibalhin ang aktibidad sa Cebu Technological 
University sa Cebu City. 


Protesta sa mga drayber sa Iloilo ug Bacolod. 
Kapin 100 ka drayber gikan sa Iloilo City ug 
Bacolod City ang nagpiket sa upisina sa Land 
Transportation Franchising and Regulatory Board 
Region VI sa Iloilo City aron ipahunong ang kan- 
selasyon sa mga prangkisa sa mga indibidwal nga 
drayber sa dyip. Sa gipagula nga palisiya sa 
LTFRB Region VI, giduso niini ang konsolida- 
syon sa mga prangkisa ug nagbawal sa indibidwal 
nga pagpadagan sa mga dyip. Nagpiket usab ang 
mga tsuper sa Bacolod Government Center niad- 
tong Mayo 8 aron makmakon ang alkalde sa syu- 
dad kalabot sa parehong reklamo. 


Ibasura ang G7. Nagpiket ang mga aktibista gi- 
kan sa ILPS-Philippines, Bayan ug uban pang 
progresibong organisasyon sa Quezon City aron 
ipanawagan ang pagpabasura sa G7 niadtong Ma- 
yo 20. Kabahin ang protesta sa International Day 
of Action Against the G7 nga giatol sa panagti- 
gum sa G7 sa Hiroshima, Japan. 


Ika-50 nga katuigan sa pagkamartir 
ni Ibrahim Kaypakkaya, gidumdum 


G idumdum sa mga rebolusyonaryong pwersa sa lain-laing bahin sa kalibu- 
tan ang ika-50 nga anibersaryo sa pagkamartir ni Ibrahim Kaypakkaya, 
nagtukod sa Communist Party of Turkey, niadtong Mayo 20. Si Kaypakkaya, 
sama sa mga rebolusyonaryo sa Pilipinas, nahikmata sa panahon sa pagbwelo 
sa sosyalistang rebolusyon sa China sa pagpangulo ni Chairman Mao. 


Adunay mga aktibidad sa pag- 
dumdum sa iyang pagkamartir sa 
mayor nga mga syudad sa Turkey 
sama sa Istanbul, Izmir, Canakkale 
ug Ankara. Gilunsad sa mga organi- 
sasyon ang mga martsa, pagsab-it 
og mga balatengga, mga panagti- 
gum ug pagtuon. Adunay susama 
usab nga mga aktibidad sa Rojava, 
ang rehiyong sentro sa pakigbisog 
alang sa nasudnong pagpalingkawas 
sa katawhan sa Kurdistan. Naglun- 
sad usab og mga martsa ang mga 
organisasyon sa Europe sama sa 
Germany, Austria, London ug Paris. 

Sa iyang pagkabatan-on, gitu- 
kod ni Kaypakkaya ang Partido sa 
Turkey. Matinud-anon siyang mag- 


ti-imperyalista ug sosyalistang pro- 
paganda ug edukasyon sa han-ay sa 
katawhan sa Turkey. Iyang gipa- 
ngulohan ang pagtukod sa Workers' 
and Peasants' Liberation Army o 
TIKKO aron maglunsad og rebolu- 
syonaryong armadong pakigbisog sa 
nasud. 

Singkwenta ka tuig na ang mila- 
bay dihang gidakop, gitortyur ug gi- 
patay sa pasistang reaksyunaryong 
estado sa Turkey si Kaypakkaya sa 
dautang tinguha nga tapuson ang 
pagbangon sa mga mamumuo ug di- 
naugdaug nga mga hut-ong sa Tur- 
key. Hinonoa, padayon pa nga mi- 
kaylap ug nagsilbing inspirasyon 
ang rebolusyonaryong mithi ni Kay- 


ug sa tibuok rebolusyonaryong 
pwersa sa Pilipinas ang pakighiusa 
sa mga rebolusyonaryong pwersa 
sa Turkey sa okasyon sa pagdum- 
dum sa anibersaryo sa pagkamartir 
sa ilang magtutukod. 

Matud sa Partido, samtang bil- 
yun-bilyon ang nag-antus pareho sa 
mga kapitalista nasud ug semiko- 
lonyal ug semipyudal, ug nagaatu- 
bang sa hulga sa imperyalistang 
gyera ug pagpanggun-ub ug sa 
nagkagrabeng pasismo sa lain-laing 
bahin sa kalibutan, ang walay ka- 
matayon nga handumanan ni Kay- 
pakkaya magsilbing inspirasyon sa 
paglunsad sa rebolusyonaryong pa- 
kigbisog sa mga mamumuo, mag- 


tutuon sa Marxismo-Leninismo- 
hin sa kalibutan. 


Maoismo ug husto kining gidapat sa 
partikular nga kahimtang sa ilang 
nasud. Gipasiugdahan niya ang an- 


pakkaya sa Turkey ug sa ubang ba- 


Gipaabot sa Partido Komunista 
ng Pilipinas, Bagong Hukbong Bayan 


uuma ug uban pang dinaugdaug 
nga katawhan alang sa nasudnon 
ug katilingbanong paglingkawas ug 
sosyalismo. jas] 


Mga pekeng engkwentro sa AFP sa Bicol 


DILI MOUBOS SA tulo ka pekeng engkwentro ang gilunsad 
sa 9th ID ug pulis sa mga prubinsya sa Bicol niining Mayo 
aron ipagawas nga nagmalampuson ang rehimeng Marcos 
sa pagpildi sa armadong kalihukan sa rehiyon. 

Labing bag-o dinhi ang pekeng engkwentro sa utlanan 
sa lungsod sa Garchitorena ug Lagonoy sa Camarines Sur 
niadtong unang semana sa Mayo. Nagpagawas usab og 
pekeng balita sa engkwentro sa Masbate ug Camarines 
Norte. Tungod pakyas ang militar nga itukmod ang mga 
yunit sa hukbong bayan sa rehiyon sa mga mahukmanon 
ug mapintas nga panagsangka, ang sibilyang populasyon 
ang ginatarget sa teroristang pagpanghasi sa mga berdu- 
gong militar ug pulis. 

Samtang sa Sorsogon, nagpagawas niadtong Mayo 6 
og pekeng balita nga "naaresto" si Marlon Macabuhay, 
usa ka kanhing Pulang manggugubat, nga sa aktwal misu- 
render kanhi pang Abril 3. Sukwahi sa saad nga "tabang 
ug reintegrasyon," gipriso si Macabuhay sa usa ka selda 
sa Gubat bisan walay kasong nakasang-at batok kaniya. 

May tubig na ang Pabalay sa Pandi 


GISAULOG SA GRUPONG Kadamay niadtong Mayo 
6 ang pag-agas sa tubig sa BFP Pabahay sa Pandi, 
Bulacan. Gidayeg niini ang mga lumulupyo nga 
walay kakapoy ug hiniusang gipanalipdan ang 
ilang katungod sa batakang katilingbanong serbi- 
syo. 

Matud sa grupo, unum ka tuig nga nagpaabot 
ang mga lumulupyo sa BFP Pabahay para matau- 
ran og tubig ang ilang mga balay. Matud nila, sa- 
gad nga problema sa mga pangpublikong pabalay 
ang kawad-on sa batakang mga serbiyo sama sa 
tubig ug kuryente. Tungod dinhi, gakapugos ang 
mga kabus nga lumulupyo nga magbayad og mas 
mahal sa regular nga singil aron molungtad sa 
ilang mga balay. Dugay nang ginaduso sa mga 
residente nga sakop ng pagtunhay sa disenteng 
panimuyo, nga katungod sa tanan, ang igong ak- 
ses sa tubig, kuryente, edukasyon ug panginabu- 
hian. 

